Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 146

3. Célok A magyar gazdaság az elmúlt tizenkét évben radikális változásokon ment keresztül (tulajdonviszonyok, szerkezet, piaci orientáció stb.). Ma már a mindenkori kormányzat alapvetõen csak a szabályozáson, illetve a monetáris és fiskális politikán keresztül tudja a nem állami tulajdonban levõ gazdasági társaságokat befolyásolni. Ezt figyelembe véve világosan kell látni, hogy a KS — és rajta keresztül a csatlakozási folyamat — csak akkor lehet sikeres, ha sikerül partneri viszonyt és folyamatos párbeszédet kialakítani a gazdaság szereplõivel. A KS tevékenységének legfontosabb céljai a gazdasági élet szereplõi körében: — Annak tudatosítása, hogy a tagság sikere nagy részben a gazdasági szféra teljesítményén, alkalmazkodóképességén múlik. — A csatlakozás által teremtett lehetõségek (új piacok, források, támogatások stb.) megismertetése és tudatosítása. 2002/151/II. szám — A felkészülés feladatainak és a csatlakozás következményeinek (az ehhez szükséges szakmai információk) egyértelmûsítése és közvetítése, valamint annak tudatosítása, hogy a gazdaság szereplõi érdekeltek a csatlakozásra való aktív felkészülésben. — A felkészülés, a belsõ piachoz és a növekvõ versenyhez történõ alkalmazkodás elmulasztásából adódó veszélyek bemutatása. — Az Európai Unió közösségi vívmányai (az acquis) vállalati szférát érintõ részeinek átvételével és alkalmazásával kapcsolatos információk és felkészülési feladatok megismertetése. — Annak hangsúlyozása, hogy a vállalkozások egyedül vagy másokkal (pl. önkormányzatokkal) közösen pályázhatnak támogatásokért, amelyek elnyeréséhez azonban jó, versenyképes projektek elkészítésére van szükség. Ezekre alaposan fel kell készülni. — Az Európai Unió aktuális, gazdasággal kapcsolatos prioritási területeinek (pl. közös pénz, foglalkoztatás és szociális kohézió, eEurope stb.) megismertetése és tudatosítása a hazai üzleti és gazdasági szféra körében. — Olyan partneri viszony kialakítása a kormányzati szféra és a gazdasági, érdekképviseleti/szakmai szféra között, melynek segítségével az EU-csatlakozással kapcsolatos alkalmazkodási, felkészülési feladatokat szoros együttmûködés keretén belül lehet rendszeresen tisztázni és elvégezni. — A speciális információigények maximális kielégítése, konkrét és célzott szakmai tájékoztatás és felkészítés. — Annak tudatosítása, hogy az EU-csatlakozás a legfõbb eszköze annak a modernizációs folyamatnak, amely Magyarországot, a magyar vállalkozásokat a legfejlettebb piacgazdaságok, illetve a legversenyképesebb piaci szereplõk közé emeli. — El kell kerülni, hogy az EU-csatlakozás misztifikálódjon. — A gazdasági szféra Magyarország EU-tagságát támogató álláspontjának megõrzése, illetve további erõsítése, tekintettel a gazdasági vezetõk erõs véleményformáló és érdekérvényesítõ képességére.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes